ระเบียบกรมโรงงานอุตสาหกรรมว่าด้วยหลักเกณฑ์การแบ่งจ่ายเงินสินบนรางวัลและเงินค่าใช้จ่ายจากเงินค่าปรับทางอาญา(ฉบับที่๒)พ.ศ. ๒๕๔๘ ตามที่กรมโรงงานอุตสาหกรรมได้ออกระเบียบกรมโรงงานอุตสาหกรรมว่าด้วยหลักเกณฑ์การแบ่งจ่ายเงินสินบนรางวัลและเงินค่าใช้จ่ายจากเงินค่าปรับทางอาญาพ.ศ. ๒๕๔๗ ลงวันที่ ๔ สิงหาคม ๒๕๔๗เพื่ออนุวัติให้เป็นไปตามข้อบังคับกระทรวงการคลังว่าด้วยการหักเงินค่าปรับก่อนนำส่งคลังพ.ศ. ๒๕๔๖ และ (ฉบับที่ ๒) พ.ศ. ๒๕๔๗ระเบียบกระทรวงการคลังว่าด้วยการจ่ายเงินสินบนรางวัลและค่าใช้จ่ายในการดำเนินงานพ.ศ. ๒๕๔๖ และประกาศกระทรวงการคลัง เรื่องการกำหนดประเภทและอัตราการหักเงินค่าปรับก่อนนำส่งคลัง ลงวันที่ ๑๑ กุมภาพันธ์พ.ศ. ๒๕๔๗ และมีผลใช้บังคับตั้งแต่วันที่ ๑๒ สิงหาคม ๒๕๔๗ซึ่งเป็นวันถัดจากวันที่ประกาศในราชกิจจานุเบกษา นั้นกรมโรงงานอุตสาหกรรมโดยคำแนะนำของคณะกรรมการเงินสินบนรางวัลกรอ. ตามมติ ในคราวประชุมครั้งที่ ๑/๒๕๔๗ เมื่อวันที่ ๒๔ พฤศจิกายน ๒๕๔๗และครั้งที่ ๒/๒๕๔๗ เมื่อวันที่ ๒๑ ธันวาคม ๒๕๔๗เห็นเป็นการสมควรปรับปรุงแก้ไขระเบียบกรมโรงงานอุตสาหกรรมว่าด้วยหลักเกณฑ์การแบ่งจ่ายเงินสินบนรางวัลและเงินค่าใช้จ่ายจากเงินค่าปรับทางอาญาพ.ศ. ๒๕๔๗ ลงวันที่ ๔ สิงหาคม ๒๕๔๗ ให้เหมาะสมและชัดเจนยิ่งขึ้นกรมโรงงานอุตสาหกรรมจึงกำหนดระเบียบว่าด้วยหลักเกณฑ์การแบ่งจ่ายเงินสินบนรางวัลและเงินค่าใช้จ่ายจากเงินค่าปรับทางอาญา(ฉบับที่ ๒) พ.ศ. ๒๕๔๘ ดังนี้ข้อ๑ ระเบียบนี้เรียกว่า ระเบียบกรมโรงงานอุตสาหกรรมว่าด้วยหลักเกณฑ์การแบ่งจ่ายเงินสินบนรางวัลและเงินค่าใช้จ่ายจากเงินค่าปรับทางอาญา(ฉบับที่ ๒) พ.ศ. ๒๕๔๘ข้อ๒[๑]ระเบียบนี้ให้ใช้บังคับนับแต่วันถัดจากวันที่ประกาศในราชกิจจานุเบกษาเป็นต้นไปเว้นแต่ความในข้อกำหนดข้อ ๑๗.๓ ข้อ ๑๙ วรรคสอง และข้อ ๒๑ วรรคสอง ที่แก้ไขใหม่ตามข้อ ๗ ข้อ ๘ และข้อ ๙ ของระเบียบนี้ให้ใช้บังคับตั้งแต่วันที่ ๑๒ สิงหาคม ๒๕๔๗ข้อ๓ บรรดาระเบียบ ประกาศหรือคำสั่งอื่นใดในส่วนที่กำหนดไว้ในระเบียบนี้แล้วหรือในส่วนที่ขัดหรือแย้งกับระเบียบนี้ให้ใช้ระเบียบนี้แทนข้อ๔ บทนิยามหรือข้อความใดที่มิได้แสดงให้เห็นเป็นอย่างอื่นให้ถือตามความดังที่ได้อธิบายไว้ในข้อบังคับกระทรวงการคลังว่าด้วยการหักเงินค่าปรับก่อนนำส่งคลังพ.ศ. ๒๕๔๖ และ (ฉบับที่ ๒) พ.ศ. ๒๕๔๗ระเบียบกระทรวงการคลังว่าด้วยการจ่ายเงินสินบนรางวัลและค่าใช้จ่ายในการดำเนินงานพ.ศ. ๒๕๔๖ และประกาศกระทรวงการคลัง เรื่องการกำหนดประเภทและอัตราการหักเงินค่าปรับก่อนนำส่งคลัง ลงวันที่ ๑๑ กุมภาพันธ์๒๕๔๗ข้อ๕ ให้ยกเลิกความในข้อ ๕ คำว่า การจับกุม แห่งระเบียบกรมโรงงานอุตสาหกรรมว่าด้วยหลักเกณฑ์การแบ่งจ่ายเงินสินบนรางวัลและเงินค่าใช้จ่ายจากเงินค่าปรับทางอาญาพ.ศ. ๒๕๔๗ และให้ใช้ความต่อไปนี้แทนการจับกุม หมายความถึงการจับกุมตามประมวลกฎหมายวิธีพิจารณาความอาญาและให้หมายความรวมถึงกรณีที่ข้อ๖ ให้ยกเลิกความในข้อ ๗ วรรคหนึ่งแห่งระเบียบกรมโรงงานอุตสาหกรรมว่าด้วยหลักเกณฑ์การแบ่งจ่ายเงินสินบนรางวัลและเงินค่าใช้จ่ายจากเงินค่าปรับทางอาญาพ.ศ. ๒๕๔๗ และให้ใช้ความต่อไปนี้แทนข้อ ๗ ให้กรมโรงงานอุตสาหกรรมแต่งตั้ง คณะกรรมการเงินสินบนรางวัลกรอ. ประกอบด้วยอธิบดีหรือรองอธิบดีกรมโรงงานอุตสาหกรรมผู้ได้รับมอบหมายเป็นประธานผู้แทนกองการเจ้าหน้าที่หนึ่งคน ผู้แทนกองคลังหนึ่งคนผู้แทนสำนักงานเลขานุการกรมหนึ่งคน ผู้แทนกองนิติการจำนวน สองคนเจ้าหน้าที่สำนักควบคุมและตรวจโรงงานที่อธิบดีมอบหมายสองคน เป็นกรรมการผู้แทนฝ่ายการเงินกองคลังหนึ่งคน เป็นกรรมการและเลขานุการผู้แทนกองนิติการหนึ่งคนเป็นกรรมการและผู้ช่วยเลขานุการและผู้แทนฝ่ายบัญชีกองคลังหนึ่งคน เป็นกรรมการและผู้ช่วยเลขานุการข้อ๗ ให้ยกเลิกความในข้อ ๑๗ แห่งระเบียบกรมโรงงานอุตสาหกรรมว่าด้วยหลักเกณฑ์การแบ่งจ่ายเงินสินบนรางวัลและเงินค่าใช้จ่ายจากเงินค่าปรับทางอาญา พ.ศ. ๒๕๔๗และให้ใช้ ความต่อไปนี้แทนข้อ ๑๗ ให้นำเงินค่าปรับที่เหลือจากการหักไว้ตามข้อ ๑๔ (๓) หรือข้อ ๑๕แล้วแต่กรณี มาแบ่งเป็น ๗๕ ส่วน แล้วจัดแบ่งจ่ายเงินสินบนรางวัลในกรณีมีการจับกุมและมีผู้แจ้งความนำจับโดยมีการส่งเรื่องให้กรมโรงงานอุตสาหกรรมหรือสำนักงานอุตสาหกรรมจังหวัดดำเนินคดีดังนี้๑๗.๑จ่ายเป็นเงินสินบนแก่ผู้แจ้งความนำจับจำนวน ๒๕ ส่วนถ้ามีผู้แจ้งความนำจับมากกว่าหนึ่งคนให้แบ่งจ่ายเฉลี่ยคนละเท่า ๆ กัน๑๗.๒จ่ายเป็นเงินรางวัลแก่เจ้าหน้าที่ผู้จับกุมและเจ้าหน้าที่ที่ดำเนินงานตามอำนาจหน้าที่อันได้มาซึ่งเงินค่าปรับจำนวน ๕๐ ส่วนโดยให้แบ่งจ่าย ดังนี้(๑) เจ้าหน้าที่ผู้จับกุมจำนวน ๑๕ ส่วน(๒)กรณีความผิดเกิดขึ้นในเขตกรุงเทพมหานครให้แบ่งจ่ายเจ้าหน้าที่ผู้เป็นเจ้าของเรื่องจำนวน๑๑ ส่วน ผู้อำนวยการหรือหัวหน้าส่วนในสำนักจำนวน ๕ ส่วน ผู้อำนวยการสำนักจำนวน ๓ส่วน หรือกรณีความผิดเกิดขึ้นในจังหวัดอื่นๆให้แบ่งจ่ายเจ้าหน้าที่ผู้เป็นเจ้าของเรื่องในสำนักงานอุตสาหกรรมจังหวัดจำนวน ๑๒ส่วน หัวหน้าฝ่ายของเจ้าหน้าที่ผู้เป็นเจ้าของเรื่องจำนวน ๔ ส่วนอุตสาหกรรมจังหวัดจำนวน ๓ ส่วน(๓) นิติกรผู้เป็นเจ้าของสำนวนจำนวน ๗ ส่วนหัวหน้ากลุ่มนิติกรผู้เป็นเจ้าของสำนวนจำนวน ๒ ส่วน ผู้อำนวยการกองนิติการจำนวน ๒ส่วน(๔) รองอธิบดีกรมโรงงานอุตสาหกรรมทุกคนรวมกันจำนวน ๓ ส่วนอธิบดีกรมโรงงานอุตสาหกรรมจำนวน ๒ ส่วน๑๗.๓ห้ามมิให้จ่ายเงินรางวัลแก่เจ้าหน้าที่ตามข้อ ๑๗.๒ที่ได้รับแต่งตั้งให้เป็นกรรมการ เลขานุการ หรือผู้ช่วยเลขานุการในคณะกรรมการเปรียบเทียบคดีซึ่งได้พิจารณาเปรียบเทียบคดีในคดีที่ตนเองมีส่วนร่วมในการดำเนินคดีข้อ๘ ให้ยกเลิกความในข้อ ๑๙แห่งระเบียบกรมโรงงานอุตสาหกรรมว่าด้วยหลักเกณฑ์การแบ่งจ่ายเงินสินบนรางวัลและเงินค่าใช้จ่ายจากเงินค่าปรับทางอาญา พ.ศ. ๒๕๔๗และให้ใช้ ความต่อไปนี้แทนข้อ ๑๙ ให้นำเงินค่าปรับที่เหลือจากการหักไว้ตามข้อ ๑๔ (๓) หรือข้อ ๑๕แล้วแต่กรณี มาแบ่งเป็น ๑๐๐ ส่วนแล้วจัดแบ่งจ่ายเป็นเงินรางวัลในกรณีมีการจับกุมแต่ไม่มีผู้แจ้งความนำจับโดยมีการส่งเรื่องให้กรมโรงงานอุตสาหกรรมหรือสำนักงานอุตสาหกรรมจังหวัดดำเนินคดีดังนี้(๑) เจ้าหน้าที่ผู้จับกุมในอัตราร้อยละ ๒๕(๒)กรณีความผิดที่เกิดขึ้นในเขตกรุงเทพมหานครให้แบ่งจ่ายเจ้าหน้าที่ผู้เป็นเจ้าของเรื่องในอัตราร้อยละ ๒๕ ผู้อำนวยการหรือหัวหน้าส่วนในสำนักในอัตราร้อยละ ๘ผู้อำนวยการสำนัก ในอัตราร้อยละ ๕สำหรับความผิดที่เกิดขึ้นในเขตจังหวัดอื่นๆให้แบ่งจ่ายเจ้าหน้าที่ผู้เป็นเจ้าของเรื่องในสำนักงานอุตสาหกรรมจังหวัดในอัตราร้อยละ๒๕ หัวหน้าฝ่ายของเจ้าหน้าที่ผู้เป็นเจ้าของเรื่องในอัตราร้อยละ ๗อุตสาหกรรมจังหวัดในอัตราร้อยละ ๖(๓) นิติกรผู้เป็นเจ้าของสำนวนในอัตราร้อยละ ๒๑หัวหน้ากลุ่มนิติกรผู้เป็นเจ้าของสำนวนในอัตราร้อยละ ๕ผู้อำนวยการกองนิติการในอัตราร้อยละ ๒(๔) รองอธิบดีกรมโรงงานอุตสาหกรรมทุกคนรวมกันในอัตราร้อยละ ๖อธิบดีกรมโรงงานอุตสาหกรรมในอัตราร้อยละ ๓ห้ามมิให้จ่ายเงินรางวัลแก่เจ้าหน้าที่ตามข้อ๑๙ (๑) - (๔) ที่ได้รับแต่งตั้งให้เป็นกรรมการ เลขานุการหรือผู้ช่วยเลขานุการในคณะกรรมการเปรียบเทียบคดีซึ่งได้พิจารณาเปรียบเทียบคดีในคดีที่ตนเองมีส่วนร่วมในการดำเนินคดีข้อ๙ ให้ยกเลิกความในข้อ ๒๑แห่งระเบียบกรมโรงงานอุตสาหกรรมว่าด้วยหลักเกณฑ์การแบ่งจ่ายเงินสินบนรางวัลและเงินค่าใช้จ่ายจากเงินค่าปรับทางอาญาพ.ศ. ๒๕๔๗ และให้ใช้ความต่อไปนี้แทนข้อ ๒๑ ให้นำเงินค่าปรับที่หักไว้ตามข้อ ๑๔ (๓) มาแบ่งเป็น ๑๐๐ ส่วนแล้วจัดแบ่งจ่ายเป็นเงินรางวัล สำหรับกรณีที่ตรวจพบการกระทำความผิด ดังนี้(๑) ความผิดที่เกิดขึ้นในเขตกรุงเทพมหานครให้แบ่งจ่ายเจ้าหน้าที่ผู้ตรวจพบการกระทำความผิดและเป็นเจ้าของเรื่องในอัตราร้อยละ๓๔(ถ้ามีเจ้าหน้าที่ผู้ช่วยเหลืออื่นให้แบ่งเงินรางวัลให้แก่ผู้ช่วยเหลืออื่นในอัตราร้อยละ๒๕ ของเงินรางวัลของเจ้าหน้าที่ผู้ตรวจพบการกระทำความผิด และเป็นเจ้าของเรื่อง)ผู้อำนวยการหรือหัวหน้าส่วนในอัตราร้อยละ ๑๐ ผู้อำนวยการสำนักในอัตราร้อยละ ๗สำหรับความผิดที่เกิดขึ้นในจังหวัดอื่นๆให้แบ่งจ่ายเจ้าหน้าที่ผู้ตรวจพบการกระทำความผิดและผู้เป็นเจ้าของเรื่องในสำนักงานอุตสาหกรรมจังหวัดในอัตราร้อยละ๓๔ (ถ้ามีเจ้าหน้าที่ผู้ช่วยเหลืออื่น ให้แบ่งเงินรางวัลให้แก่ผู้ช่วยเหลืออื่นในอัตราร้อยละ๒๕ ของเงินรางวัลของเจ้าหน้าที่ผู้ตรวจพบ การกระทำความผิดและเป็นเจ้าของเรื่อง)หัวหน้าฝ่ายของเจ้าหน้าที่ผู้เป็นเจ้าของเรื่องในอัตราร้อยละ ๙อุตสาหกรรมจังหวัดในอัตราร้อยละ ๘(๒) นิติกรผู้เป็นเจ้าของสำนวนในอัตราร้อยละ ๒๔หัวหน้ากลุ่มนิติกรผู้เป็นเจ้าของสำนวน ในอัตราร้อยละ ๗ผู้อำนวยการกองนิติการในอัตราร้อยละ ๓(๓) รองอธิบดีกรมโรงงานอุตสาหกรรมทุกคนรวมกันในอัตราร้อยละ ๙อธิบดีกรมโรงงานอุตสาหกรรมในอัตราร้อยละ ๖ห้ามมิให้จ่ายเงินรางวัลแก่เจ้าหน้าที่ตามข้อ๒๑ (๑) - (๓) ที่ได้รับแต่งตั้งให้เป็นกรรมการ เลขานุการหรือผู้ช่วยเลขานุการในคณะกรรมการเปรียบเทียบคดีซึ่งได้พิจารณาเปรียบเทียบคดีในคดีที่ตนเองมีส่วนร่วมในการดำเนินคดีข้อ๑๐ให้เพิ่มข้อความต่อไปนี้เป็นวรรคสองของข้อ ๒๔แห่งระเบียบกรมโรงงานอุตสาหกรรม ว่าด้วยหลักเกณฑ์การแบ่งจ่ายเงินสินบนรางวัลและค่าใช้จ่ายจากเงินค่าปรับทางอาญา พ.ศ. ๒๕๔๗ในกรณีที่ไม่มีเจ้าหน้าที่ประจำในฝ่ายงาน กลุ่มงานหรือส่วนงานปฏิบัติหน้าที่ และเป็นกรณีมีความจำเป็นอย่างยิ่งที่หัวหน้าฝ่ายงานกลุ่มงาน หรือส่วนงานต้องลงไปปฏิบัติงานด้วยตนเอง ให้หัวหน้าฝ่ายงาน กลุ่มงานหรือส่วนงานผู้นั้นได้รับส่วนแบ่งในเงินรางวัลเฉพาะในส่วนของเจ้าของเรื่องที่ตนลงไปปฏิบัติงานแทน สำหรับเงินรางวัลในส่วนของหัวหน้า ฝ่ายงาน กลุ่มงานหรือส่วนงานนั้นให้ตกเป็นรายได้แผ่นดินและความดังกล่าวนี้ให้ใช้บังคับกับผู้บังคับบัญชาในชั้นถัดขึ้นไปตลอดสายถึงชั้นสูงสุดประกาศณ วันที่ ๔ มกราคม พ.ศ. ๒๕๔๘อิสสระ โชติบุรการอธิบดีกรมโรงงานอุตสาหกรรมก้องเกียรติ/ผู้จัดทำ๑๘ กันยายน ๒๕๕๑ชุติมา/ปรับปรุง๒๕ พฤษภาคม ๒๕๖๑[๑]ราชกิจจานุเบกษา เล่ม ๑๒๒/ตอนพิเศษ ๖ ง/หน้า ๑๒/๒๑ มกราคม ๒๕๔๘